OpenLLM-France/wikimedia huggingface dataset:
# Les Mines (Hostalric)

Les Mines són una xarxa de mines subterrànies al subsol del nucli urbà d'Hostalric (Selva). Formen part de l'Inventari del Patrimoni Arquitectònic de Catalunya.

## Descripció

Sota el subsol del nucli urbà d'Hostalric i del castell d'Hostalric, s'hi troba una densa xarxa de 3000 metres de mines subterrànies (en alguns trams les galeries de les mines han quedat obstruïdes a causa d'obres que s'han realitzat en els habitatges que hi ha just damunt seu, a l'exterior). Hi ha tres galeries, la galeria nord i la galeria sud (més pròxima a la fortalesa) que es troben connectades, i la galeria de la mina dels safareigs (situada a la zona més baixa del centre d'Hostalric) que probablement rebria les aigües que perdia la mina sud.
Les mines van ser excavades en profunditats d'entre 10 i 20 metres, i van ser construïdes seguint el sistema àrab: un pou tapat (amb volta de maó sec, anomenat Tholos) a cada 50 metres i mina. La gresa és el dur material que fou necessari excavar per obrir els passadissos. Al terra de les mines trobem les conduccions (canaletes) que conduïen les aigües a les fonts i a les cases dels copropietaris de les mines. Allà on les galeries podien patir esllavissades, es reforçaven. Aquestes s'anomenen galeries bancades, en oposició a les galeries blanques, sense reforç.

## Història

Excavades segurament a l'Edat Mitjana, sembla que haurien pogut servir per fugir del poble o del castell en cas de setge. Des del segle xix les mines foren aprofitades per portar aigua a la població. L'any 1844 tenim la primera referència de la instal·lació d'aigua quan l'ajuntament concedí a Vicenç Sabater el permís per realitzar les obres que permetessin dur aigua fins a les fonts públiques i a les cases dels propietaris de les mines. Quan plovia poc hi havia alguns problemes d'abastiment d'aigua. Per exemple l'any 1893, quan es prohibí rentar a la séquia del molí, ja que l'aigua era necessària per a usos domèstics. Fins i tot es prohibí omplir més de dos càntirs a les fonts públiques. Hi ha qui aprofità per vendre aigua portada des de la Tordera en carros carregats de botes d'aigua.
L'any 1958 i després de molts problemes per la deficiència en el subministrament d'aigua, les instal·lacions es van municipalitzar alhora que s'aprovava un pla per modernitzar-les i fer un dipòsit al castell. Actualment l'Ajuntament està portant a terme un projecte de recuperació i adequació de les mines per fer-les visitables.

## Referències

* 1 2 3 4 5 6 7 «Les Mines». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 4 novembre 2014].
# Mengamuñoz

Mengamuñoz és un municipi de la província d'Àvila, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 | 2007 |
| 61 | 74 | 70 | 68 | 67 |

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 16 setembre 2021].
# Bahanur Şahin Gökalp

Bahanur Şahin Gökalp (nascuda Bahanur Şahin el 6 de març de 1991 a Tokat) és una jugadora de voleibol, vòlei platja i de neu turca. En la seva carrera de voleibol ha jugat pels clubs com a Galatasaray d'Istanbul, Büyükşehir Belediyespor de Balıkesir, İdmanocağı de Trebisonda i Bolu Belediyespor.
Ha guanyat una medalla de plata en voleibol de neu (representant a Turquia, juntament amb Simge Yalçın, Merve Çelebi i Ayşe Dil) en la 4a etapa del Tour d'Europa 2019, organitzada per la CEV en Àustria, en abril. Va anar en el tercer lloc (amb Merve Çelebi i Selin Yurtsever) en la tercera etapa del mateix Tour, realitzada a Kayseri, Turquia, el gener de 2019. En voleibol de platja, va guanyar una medalla de bronze, juntament amb Elif Kavrar, en el Campionat dels Balcans, realitzat en Asprovalta, Grecia, el 2009.
Bahanur Şahin es va casar amb el jugador de basquetball turc Barış Gökalp el 2017. El seu germà, Nuri Şahin, també és un jugador de voleibol professional.

## Referències

* ↑ https://www.havadiskibris.com/merve-antalyada-kampta/
* ↑ https://www.sporx.com/idmanocagi-bahanur-sahin-ile-anlasti-SXHBQ550239SXQ
* ↑ https://www.trtspor.com.tr/haber/voleybol/diger-voleybol-haberleri/kar-voleybolundan-gumus-madalya-181627.html
* ↑ http://www.arenasporkolik.com/voleybol/karlar-prensesi-avrupa-ucuncusu-h26469.html
* ↑ https://www.voleybolunsesi.com/content.php?cid=08&id=4194%5BEnllaç+no+actiu%5D
* ↑ https://www.voleybolunsesi.com/content.php?cid=14&id=34166%5BEnllaç+no+actiu%5D
* ↑ https://www.cev.eu/News.aspx?NewsID=19176
# Vívenka

Vívenka (en rus: Вывенка) és un poble del krai de Kamtxatka, a Rússia, que el 2021 tenia 318 habitants. Pertany al districte de Tilítxiki.

## Referències

* ↑ «Закон Корякского автономного округа от 02 декабря 2004 года N 365-оз «О наделении статусом и определении административных центров муниципальных образований Корякского автономного округа»». Arxivat de l'original el 2020-12-07. [Consulta: 19 novembre 2020].
# Morongo Valley

Morongo Valley és una concentració de població designada pel cens dels Estats Units a l'estat de Califòrnia. Segons el cens del 2000 tenia 1.929 habitants.

## Demografia

Segons el cens del 2000, Morongo Valley tenia 1.929 habitants, 811 habitatges, i 473 famílies. La densitat de població era de 96,4 habitants/km².
Dels 811 habitatges en un 26,5% hi vivien nens de menys de 18 anys, en un 43,9% hi vivien parelles casades, en un 10,2% dones solteres, i en un 41,6% no eren unitats familiars. En el 33,7% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 3,04.
Per edats la població es repartia de la següent manera: un 25,2% tenia menys de 18 anys, un 6,3% entre 18 i 24, un 25,6% entre 25 i 44, un 27,8% de 45 a 60 i un 15,1% 65 anys o més.
L'edat mediana era de 41 anys. Per cada 100 dones de 18 o més anys hi havia 101,3 homes.
La renda mediana per habitatge era de 36.357 $ i la renda mediana per família de 36.643 $. Els homes tenien una renda mediana de 37.091 $ mentre que les dones 26.528 $. La renda per capita de la població era de 19.624 $. Entorn del 12,2% de les famílies i el 19,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Morongo Valley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Morongo Valley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Les Minijusticiers

Les Minijusticiers és una sèrie de televisió d'animació francesa de 78 episodis d'uns 8 minuts realitzada per Norman J. LeBlanc de l'obra original de l'escriptora Hélène Bruller i el dissenyador Sof, i produïda per Futurikon.

## Sinopsi

Cada un dels personatges té un defecte que fa que la seva vida diària, sobretot al col·legi, sigui difícil fins que un dia aquests defectes es transformin en poders i ells en herois.

## Altra informació

Any:2008
Durada mitjana per capítol: 8 minuts
País: França
Director: Norman J. LeBlanc
Guió: Vincent Costi (Llibre: Hélène Bruller y Zep)
Música: Hervé Lavandier

## Enllaços externs

* Capítols sencers de Clan en español
* Filmaffinity
* El Mundo
# Wesley Chapel

«Wesley Chapel» té aquests significats:
* Wesley Chapel (Carolina del Nord), població dels Estats Units a l'estat de Carolina del Nord.
* Wesley Chapel (Florida), concentració de població designada pel cens dels Estats Units a l'estat de Florida.
* Wesley Chapel South, concentració de població designada pel cens dels Estats Units a l'estat de Florida.
# B68 Tofta Ítróttarfelag

El B68 Tofta Ítróttarfelag (B68 Toftir) és un club feroès de futbol de la ciutat de Toftir. Juga els seus partits com a local a l'estadi de Svangaskarð.

## Història

El club va ser fundat l'any 1962. En el seu palmarès destaquen tres lligues nacionals.

## Palmarès

* Lliga feroesa de futbol:
** 1984, 1985, 1992
* Segona Divisió:
** 1980, 2005, 2007, 2013
* FSF Trophy:
** 2005

## Referències

* ↑ FaroeSoccer.com
* ↑ footballzz.co.uk
* ↑ (anglès) Faroe Islands - List of Champions, RSSSF

## Vegeu també

* Futbol a les Illes Fèroe.

## Enllaços externs

* Web oficial Arxivat 2007-04-06 a Wayback Machine.
# Senta Liurada (Alta Garona)

Senta Liurada (francès Sainte-Livrade)és un municipi del departament francès de l'Alta Garona, a la regió d'Occitània.

## Referències

* ↑ Toponímia occitana
# Víznar

Víznar és una localitat de la província de Granada. És als contraforts de la serra de La Alfaguara, a la vora oriental de la Vega de Granada, i a uns 7 km de Granada. El terme municipal té una superfície de 13 km². És a una altitud de 1.050 m i té una població de 789 habitants (INE 2005).
Va ser en aquest poble on el poeta Federico García Lorca va ser assassinat el 1936.
# Moviment Hawaià de la Sobirania

El Moviment Hawaià de la Sobirania és un moviment que busca una major autonomia per a Hawaii. El moviment de sobirania hawaià, en general, considera il·legals el derrocament del Regne de Hawaii l'any 1893 i la seva posterior annexió per part dels Estats Units d'Amèrica. D'aquesta manera, cerca alguna forma de major autonomia per a les illes, com a lliure associació o, fins i tot, la independència dels Estats Units. El moviment també veu Hawaii com un país il·legalment ocupat.

## Referències

* ↑ «http://hawaii-nation.org/rape.html».
* ↑ «http://www.govexec.com/state-local/2014/08/hawaii-sovereignty-department-interior-hearings/91247/».
* ↑ Ardaiz, Aran Alton. Hawaii - The Fake State. A nation in captivity (en anglès), 2008. ISBN 978-1425175245.
# Xalet del Moro

El Xalet del Moro era un edifici d'estil neoàrab situat al Passatge de la Pau, 3 de Barcelona i actualment desaparegut.

## Història i descripció

Projectat el 1873 pel mestre d'obres Jaume Brossa i Mascaró per encàrrec de Josepa Alegre i Aymerich, i reformat el 1898 per Josep Graner i Prat, en els seus orígens era una casa de banys anomenada Baños de Tras-Correo. L'interior estava luxosament decorat i tenia banyeres sumptuoses. Segons un anunci, l'establiment oferia:
| « | baños de vapor, baños rusos, duchas de vapor y chorros ya secos, húmedos, aromáticos, balsámicos, hementinados, etc. etc.; á todas temperaturas y presiones; remedios utilísimos para los enfermos de catarros crónicos, reuma, gota, parálisis parciales, enfermedades cutáneas y demás por inveteradas que sean. Servicio compuesto de baños medicinales, artificiales de la clase que prescriben los señores médicos, preparados á base cualitativa y cuantitativa de sus manantiales. Servicio hidroterápico completo. | » |
Després de la Primera Guerra Mundial esdevingué un prostíbul, batejat amb el nom de «Xalet del Moro». L'elegant local oferia els seus serveis en un ambient exòtic, amb músics que tocaven melodies orientals i dones abillades a l'estil de Bagdad. Un cop abolida oficialment la prostitució el 1956, el Xalet fou clausurat i es convertí en pensió.
Finalment, l'edifici fou enderrocat pel Pla Especial d'Enllaç de la Rambla amb el carrer Rull (1991), redactat per l'arquitecte Ferran Sagarra Trias i que hi preveia la construcció d'un bloc d'habitatges de promoció pública.

## Referències

* ↑ AMCB, Q127 Foment 2510 C.
* ↑ AMCB, Q127 Foment 2012 Z, 2-6-1898.
* ↑ Cadafalch, 1994, p. 305.
* ↑ Anuncios, 1905, p. 8 (anuncis).
* ↑ Anuario del comercio, de la industria, de la magistratura y de la administración, 1908, p. 116.
* ↑ La Vanguardia, 21-01-1883, p. 20.
* ↑ «Chalet del Moro. Prostíbul». Barcelofília (blog). Miquel Barcelonauta, 05-11-2011.
* ↑ Barcelonauta, Miquel «Chalet del Moro. Prostíbul». Barcelofília (blog). Miquel Barcelonauta, 05-11-2011.
* ↑ Ferran Segarra. «Pla Especial d'Enllaç de la Rambla amb el carrer Rull», 1991.
* ↑ «Enllaç de la Rambla amb el carrer Rull. Modificació del Pla Especial». Barcelona. La segona renovació. Ajuntament de Barcelona, 1996, pàg. 119-120.

## Bibliografia

* Barey, André «Barcelona: de la ciutat pre-industrial al fenomen modernista». Quaderns d'Arquitectura i Urbanisme, 138, 1980, pàg. 79. ISSN: 1133-8857.
* Cadafalch, Cristina «Diversos ejemplos de arquitectura neoárabe en Barcelona y en La Habana en el cambio de siglo (XIX-XX)». El arte español en épocas de transición: Congreso Español de Historia del Arte (León, 29 de septiembre al 2 de octubre de 1992), 1994, pàg. 303-316.
* Carandell, José María. La guía secreta de Barcelona, 1974, p. 144.
* Villar, Paco. Historia y Leyenda del Barrio Chino (1900-1992). Crónica y documentos de los bajos fondos de Barcelona, 1996, p. 81.

## Enllaços externs

* «El Chalet del Moro». El Tranvía 48 (blog). Ricard Fernández Valentí, 08-02-2013.
# Kexi

Kexi és una aplicació de gestió de dades de la suite ofimàtica Calligra Suite. Es pot usar per a la implemetació de bases de dades, inserir i processar dades, fer consultes... Kexi es pot connectar a diversos servidors de bases de dades, com PostgreSQL i MySQL.
També pot treballar sense servidor, utilitzant la base de dades SQLite que ja porta integrada, permeten als usuaris guardar i dissenyar fàcilment les seves dades en un sol fitxer. Els formularis es poden crear per tal de tenir una interfície comuna per les teves dades. Els informes simples es poden imprimir o previsualitzar. L'ús de scripts mitjançant Python i Ruby es troba en procés experimental igual que els macros, el Microsoft Access és una aplicació privativa semblant a aquesta. Tots els objectes de la base de dades es guarden a la base de dades, fent fàcil compartir dades i dissenyar tan simple com compartir un sol fitxer.
El Kexi es posiciona per omplir el forat entre les fulls de càlcul i les solucions per a bases de dades que necessiten un desenvolupament més sofisticat.
La idea del seu desenvolupament va començar en veure la manca d'aplicacions com Microsoft Access, FoxPro, Oracle Forms o FileMaker.

## Referències

* ↑ Albert, Jose. «Conociendo las aplicaciones de KDE con Discover – Parte 31». Ubunlog, 08-06-2024. [Consulta: 13 juny 2024].
* ↑ Streicher, Martin. «Data friend » Linux Magazine». Linux Magazine, 2009. [Consulta: 31 gener 2024].
* ↑ Larabel, Michael. «KDE's Kexi Is Receiving The Qt5/KF5 Treatment». Phoronix, 23-06-2015. [Consulta: 31 gener 2024].

## Enllaços externs

* Lloc web de Kexi per usuaris Arxivat 2010-02-09 a Wayback Machine.
* Lloc web de Kexi per desenvolupadors
# Avis (municipi de Portugal)

Avis és un municipi portuguès al districte de Portalegre (regió d'Alentejo, subregió de l'Alto Alentejo). L'any 2006 tenia 5.007 habitants. Limita al nord-est amb Alter do Chão, a l'est amb Fronteira, al sud amb Sousel in Mora i al nord-oest amb Ponte de Sôr. Avís inclou les freguesies d'Alcôrrego, Aldeia Velha, Avis, Benavila, Ervedal, Figueira e Barros, Maranhão i Valongo.

## Població

Població del concelho d'Avis (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 3.032 | 3.732 | 6.113 | 7.880 | 8.977 | 5.890 | 5.686 | 5.197 | 5.054 |

## Enllaços externs

* Portalavis
* Fotografies d'Avis Arxivat 2008-03-27 a Wayback Machine.
* Fotografies del Concelho d'Avis
Viccionari
# Parc de l'Orangerie

El Parc de l'Orangerie és un dels principals parcs públics de la ciutat d'Estrasburg a França. És situat davant el Consell d'Europa i prop de les altres institucions europees al barri anomenat de l'Orangerie. La seva superfície és de 26 hectàrees.

## Històric

L'origen del parc de l'Orangerie es remunta al segle xviii. Durant el XVII, André Le Nôtre -creador dels jardins de Versalles- ja havia dibuixat els passeigs principals del parc.
Durant la Revolució francesa, la ciutat d'Estrasburg hereta cent quaranta tarongers confiscats pels republicans al castell de Bouxwiller i decideix construir el 1804 l'actual pavelló Joséphine (del nom de Josefina de Beauharnais, emperadriu dels francesos, dona de Napoleó Bonaparte de 1796 a 1809) per protegir-los.
El parc de l'Orangerie és ampliat de manera important sota el període alemany, en ocasió de l'exposició industrial i artesana d'Estrasburg de 1895.
Destruït per un incendi el 1968, el pavelló Joséphine serà reconstruït de manera idèntica però amb vocació cultural.
Avui no hi resten més que tres tarongers conservats als hivernacles del parc però no són accessibles al públic.

## Avui

Al parc hi ha un llac i diverses atraccions: un zoo, una cria de cigonyes, el Buerehiesel (casa datada de l'Exposició industrial de 1885, esdevingut un restaurant reputat).

## Galeria

* Vista del llac des de dalt el turó
* El Buerehiesel
* Petit sender del parc
* Lynx del zoo

## Altres parcs i jardins d'Estrasburg

* El parc de la Citadelle
* El parc de Pourtalès
* El parc des Contades
* L'observatoire astronomique de Strasbourg
* El jardin des deux rives
# Víxenne

Víxenne (en (ucraïnès): Вишенне) és un poble de la República Autònoma de Crimea a Ucraïna, que el 2014 tenia 1.753 habitants. Pertany al districte de Bilogorsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Moviment Independent Popular

El Moviment Independent Popular (francès: Mouvement indépendant populaire), abreviat MIP, fou un partit polític de Luxemburg de la dècada de 1960. El seu únic objectiu era representar els interessos dels 12.000 ciutadans que havien estat conscripts a la Wehrmacht durant l'ocupació alemanya de Luxemburg durant la Segona Guerra Mundial.
El partit va intentar reclamar una compensació al govern de l'Alemanya Occidental per aquells conscrits, adduint que també eren víctimes del nazisme. El detonant d'aquest moviment va ser un tractat de 1959 entre l'Alemanya Occidental i Luxemburg, on es compensava aquest darrer per l'ocupació alemanya, a més de reconèixer la legitimitat de les accions de resistència. Aquest tractat va ser vist pels antics conscripts com una mesura discriminatòria, i van passar a anomenar-lo 'Tractat de la Vergonya' (francès: traité de la honte). Aquest tractat va necessitar dos anys per ser ratificat, després d'un debat prolongat a la Cambra de Diputats i d'una protesta de 10.000 persones a la Plaça de Guillem II de Ciutat de Luxemburg.
El Moviment Independent Popular es va formar arrel d'aquestes protestes populars. El partit era, en general, antisistema, sense un programa clar sobre d'altres qüestions, i va aconseguir un 5,9% dels vots i dos escons en les eleccions legislatives de 1964, convertint-se en el primer partit de nova creació en aconseguir un escó des de les eleccions de 1945. L'MIP es va fusionar amb el Partit Democràtic abans de les eleccions legislatives de 1968. Tot i així, un dels seus membres, refusant aquesta fusió, va crear el Partit de la Solidaritat Nacional, que només va aconseguir un 0,4% dels vots i cap escó, portant aquest fet a la seva dissolució.
Durant la dècada del 1970 es va crear un altre partit, Enrôlés de Force, que perseguia uns objectius semblants, que aconseguiria representació parlamentària després de les eleccions de 1979. Després del reconeixement oficial el 1981, per part del govern, que els conscriptes de la Wehrmacht van ser víctimes, es va dissoldre.

## Referències

* 1 2 Thewes (2006), p. 160
* 1 2 Thewes (2006), p. 155
* 1 2 McHale, Vincent E.; Skowronski, Sharon Political Parties of Europe: Albania-Norway. Greenwood Press, 1983, p. 623. ISBN 978-0-313-23804-8.
* ↑ Graubart, Noah C. «Luxembourg: The Party System from 1963 to 2000». International Comparative Political Parties Project. Kenneth Janda, 2000. [Consulta: 17 abril 2010].
* 1 2 «Luxembourg». Inter-Parliamentary Union, 2000. [Consulta: 17 abril 2010].

## Bibliografia

* Thewes, Guy. Les gouvernements du Grand-Duché de Luxembourg depuis 1848 (PDF) (en francès). 2006. Luxembourg City: Service Information et Presse, octubre 2006. ISBN 978-2-87999-156-6 [Consulta: 13 abril 2010].
# Xemeneia al carrer Trias de Bes

La Xemeneia al carrer Trias de Bes és una obra de Castellar del Vallès (Vallès Occidental) inclosa a l'Inventari del Patrimoni Arquitectònic de Catalunya.

## Descripció

El basament de la xemeneia el forma un bloc de base quadrada realitzat amb maó vist, que és el material emprat en la construcció de tota l'estructura de la xemeneia d'una de les naus de l'empresa Vda. De J. Tolrà, Sobre el basament s'inscriuen uns esglaons que serveixen d'arrencada de la columna de la xemeneia. Aquesta presenta una forma octogonal. Actualment la empresa Tolrà no utilitza aquesta xemeneia.

## Història

La xemeneia Tolrà pertany a una de les fàbriques de la empresa tèxtil Vda. De J. Tolrà, i està situada prop del riu Ripoll. Aquesta empresa fou fundada al 1846 pel Dr. J. Tolrà i Abella. Adquirí en aquesta zona diversos molins per tal d'ampliar les seves dependències: molí de Can Barba, molí Busquets, la Farga, Cal Xom, Cal Vergés.
A mitjan segle xx, s'inaugurà una nova fàbrica situada a l'entrada de la població (Carretera de Prats), coincidint amb la celebració del centenari de la fundació de l'empresa : 1856-1956

## Referències

* 1 2 3 «Xemeneia al carrer Trias de Bes». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 1r abril 2019].
# Leslie Ackerman

Leslie Ackerman (1956) és una actriu estatunidenca de Nova Jersey. Se la coneix pels admiradors de Star Trek per al seu paper com la cambrera atractiva en el popular Star Trek: Deep Space Nine, a l'episodi del 1996 "Trials and Tribble-ations". Aviat en la seva carrera, Ackerman feia de protagonista en la sèrie Skag de 1980. Un company de repartiment en aquella sèrie, Craig Wasson, també protagonitzava Deep Space Nine. Ha protagonitzat molts shows populars de televisió, com Barnaby Jones, The Streets of San Francisco, All in the Family, Quincy, M.E., CHiPs, Cagney & Lacey, Moonlighting i Baywatch. El 2000, escrivia, produïa i feia de protagonista en la pel·lícula What's Eating You??

## Filmografia

* Law and Disorder (1974)
* The First Nudie Musical (1976)
* Joyride to Nowhere (1977)
* Cracking Up (1977)
* Porno dur (1979)
* Blame It on the Night (1984)
* What's Eating You?
# Xoriç

El xoriç és una llonganissa molt prima, feta especialment de llom de porc. El mot deriva del castellà chorizo, d'origen incert potser preromà, potser del llatí sauricius. També podria ser una evolució antiga de salsicium, d'on prové també el mot salsitxa. És un embotit típic de Catalunya i part del País Valencià. A Catalunya, és una espècie de botifarra envellida (a l'aire o fumat) i que és elaborada a partir de la carn del porc capolada (si bé no exclusivament) i adobada amb espècies, entre les quals el pebre vermell. La pell d'aquest tipus de botifarra sol ser l'intestí prim del porc.
El xoriço és una versió picant del xoriç típica de la península Ibèrica i de Llatinoamèrica i especialment conegut en la seua variant basca: xoriço de Pamplona.

## Referències

* ↑ «Xoriç». A: Corpus de la Cuina Catalana. Barcelona: Institut Català de la Cuina, 2006, p. 449. ISBN 978-84-664-0772-4.
* ↑ Bruguera i Talleda, Jordi; Fluvià i Figueras, Assumpta. «xoriço». A: Diccionari etimològic. (2004, 4a edició). Barcelona: Enciclopèdia Catalana, 1996. ISBN 9788441225169.
Gastronomia dels territoris catalanoparlants :
Companatges i condiments :